pagana kahju, see on täiesti võimatu  mis see ka ei oleks  koosolek jääb ära  järgmist raamatut ei ilmu  unistuste naine ei kingi sulle heasoovlikku pilku  palka ei tõsteta    tead oma kokkukiskuvas südames -  annuška jõudis juba päevalilleõli osta  osta, ja mahagi pillata    või mine tea -  ehk on veel kröömike lootust  ehk ta ei pillagi pudelit puruks  valab õli su südametulle  peoga kastaneid lisaks  ega see parem ei ole    kõik on juba lootusetult tuksis  rong läinud  rööpad  varastatud  või proovida siiski  mitte tühipalja proovimise pärast  vaid väänata vägisi tegelikkuse vääramatut kulgu  mis siis, et liiga hilja  mis siis, et ei jaksa ega oska  ei julge  küll paindub    küll paindub